CELEX: C2005/205/24
Language: da
Date: 2005-08-20 00:00:00
Title: Sag C-261/05: Anmodning om præjudiciel afgørelse forelagt ved kendelse afsagt den 29. april 2005 af Komárom-Esztergom Megyei Bíróság i sagen Lakép Kft., Pár-Bau Kft. og Rottelma Kft. mod Komárom-Esztergom Megyei Közigazgatási Hivatal

20.8.2005   
            
            
               DA
            
            
               Den Europæiske Unions Tidende
            
            
               C 205/13
            
         Anmodning om præjudiciel afgørelse forelagt ved kendelse afsagt den 29. april 2005 af Komárom-Esztergom Megyei Bíróság i sagen Lakép Kft., Pár-Bau Kft. og Rottelma Kft. mod Komárom-Esztergom Megyei Közigazgatási Hivatal
   (Sag C-261/05)
   (2005/C 205/24)
   Processprog: ungarsk
   Ved kendelse afsagt den 29. april 2005, indgået til Domstolens Justitskontor den 22. juni 2005, har Komárom-Esztergom Megyei Bíróság i sagen Lakép Kft., Pár-Bau Kft. og Rottelma Kft. mod Komárom-Esztergom Megyei Közigazgatási Hivatal forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Efter hvilke kriterier kan en skat kvalificeres som en omsætningsafgift i henhold til Rådets Sjette Direktiv 77/388/EØF (1) af 17. maj 1977?
            
         
               2)
            
            
               Kan en skat, for hvilken beskatningsgrundlaget udgøres af et nettoprovenu, som fremkommer ved, at indtægt, der hidrører fra salg af varer eller levering af tjenesteydelser, fratrækkes omkostningerne til erhvervelse af de solgte varer og de tjenesteydelser, som leveres af tredjemand, samt materialeudgifter eller en vis del heraf, anses for at have karakter af omsætningsafgift?
            
         
               3)
            
            
               Skal direktivets artikel 33 fortolkes således, at der i medlemsstaterne kun kan opretholdes én afgift, der har karakter af omsætningsafgift?
            
         
               4)
            
            
               Hvis der i en medlemsstat opretholdes to eller flere afgifter, der har karakter af omsætningsafgift, udgør en afgiftsopkrævning, som foretages efter tiltrædelsen af Den Europæiske Union med tilbagevirkende kraft for et tidsrum før tiltrædelsen, da en tilsidesættelse af direktivets artikel 33?
            
         
      (1)  EFT L 145, s. 1.